
****

**Referat fra møde i Mosbjerg - Tolne Landsbyråd**

mandag den18. september 2017 kl. 19.00

**i Mosbjerg Sognegård.**

Dagsorden

1. Godkendelse af referat fra 20. juni 2017
2. Godkendelse af dagsorden
3. Meddelelser fra formand og næstformand
4. Sager til orientering
   * Vendsyssel Friskole/Børnehus
   * Opgaver til Landsbypedellen
   * Et aktivt Nærområde
   * Sankt Hans 2017
   * Ældretræf 2017
   * Julefesten 2017
5. Meddelelser fra udvalg og rådsmedlemmer
6. Regnskab
7. Mødekalender

23/10 og 27/11 (mandage).

1. Eventuelt.

**Til stede**

Jan Pedersen Landsbypedel

Bitten Pedersen Næstformand

Ivan Leth Kommunalbestyrelsen

Jette Jensen TMI + Kasserer

Karen Pedersen Brugsen

Ulla Pia Lauritsen Mosbjerg og omegns Borgerf.

Karen Margrethe Lynge Rytterlauget

Annette Jensen Løsgænger

Ulla Christensen Løsgænger

Henrik Dybro Christensen Løsgænger

Kurt Thomsen SUC + Lokalarkivet

Allan Nielsen Spejderne

Kirsten Walther Formand

Inger B. Thomsen Menighedsrådet

**Afbud**

Knud Mølgaard Tolne og omegns Borgerf.

**Ad 1. Godkendelse af referat fra 20. juni 2017**

Ang. stakit ved Brugsen - Landsbyrådet betaler en 1/3, der er tilsagn fra vedligeholdelsespuljen. Referatet ellers godkendt.

**Ad 2. Godkendelse af dagsorden**

Dagsorden godkendt

**Ad 3. Meddelelser fra formand og næstformand**

Kommunevalg den 21. nov. 2017. Der er vælgermøde den 31. okt. i Lørslev kl. 19.00. Simon Vormslev ordstyrer i Lørslev. Her er emnet landdistriktet i Hjørring kommune. Alle partier er inviteret som paneldeltagere.

Et møde i Sindal måske den 30. okt. Og vælgermøde hos EC den 14. nov.

På Hørby Efterskole på onsdag er der landdistrikts konference ang. liv på landet fra 16.00 til 21.00.

Landsbyforum den 25. august bevilgede TMI 10.000 kr. til borde/bænkesæt

Grøn ordning – mulighed for tilskud, der hvor vindmøller sættes op. Noget nyt som friskoler også kan søge. frist 16/10.

**Ad 4. Sager til Orientering**

* **Vendsyssel Friskole og Børnehus**

Ny repræsentant derfra, da Palle har trukket sig ud af bestyrelsen. Friskolerne indkalder til vælgermøde 26/10 i Astruphallen. Bussen kører måske – der er i hvert fald tale om fælleskørsel.

* **Opgaver til Landsbypedellen**

Der er opgaver nok. Græs sæsonen er ved at være slut. Genforeningsstenen i Tolne er fundet frem igen af græs og ukrudt. Der er stendiger ved glassalen, der arbejdes på at finde dem frem igen. Uge 43 skal der sættes sansegynge op.

* **Sankt hans 2017**

Rigtig god båltale. En hyggelig aften

* **Ældretræf 2017**

God dag med godt humør over hele linjen.

Flemming Fiol er med næste år.

* **Julefesten 2017**

Lørdag den 2. dec. 2017. Der skal bruges 2 hjælpere pr forening.

Udvalg er Kirsten og Karen Margrete. Aktiviteter - bage småkager, dekorationer og nye ideer f. eks. Nisser af kogler, perleplader med nissemotiver.

**Ad 5. Meddelelser fra udvalg og rådsmedlemmer**

**Allan** Muslejren på Thorup Hede var meget våd. Landslejr i Sønderborg i uge 30 en stor oplevelse. Loppemarkedet den 2. september havde god omsætning. Der har været tilgang af 12 bævere og 4 - 6 ulve og 3 nye ledere + en assistent. Der har været 2 spejdere og 2 ledere på distriktsweekend.

**Kurt** Arkivet har haft et par henvendelser over sommeren. Der er inviteret til sted-/gårdnavne event på lørdag. Der er kursus først i oktober.

**Ulla** Sansegynge fra PMU er færdig i uge 43, så skal den sættes op.

**Inger** Blå time gudstjeneste den 12. september var godt besøgt.

20. september. er der sogneeftermiddag med Benny Andersens poesi og prosa v. teolog og baptistpræst Raymond Jensen.

**Karen M.** Måstrup Ridelaug har holdt ridelejr i Tøltehytten den 12. – 13. august med ca. 10 deltagere. Det gentages til næste år.

**Ulla Pia** God Open by Night. Vi har sat flag op på to dage mere nemlig ved Skolestart og ved Traktortræk.

**Karen** Oplyser der er kommet nye beboere i Klitten.

**Jette** TMI – Det går derudaf. Der er styr på Cafeteriet. Og finder vi 10 der vil spille volleyball så vil Jette se på det.

**Ivan** Stiller op igen til kommunalvalget. En orientering om budgettet, der skal til 1. behandling på onsdag. En tur omkring situationen på Højen, bevillingen til Glassalen og citybike på Tolne Station. Der er stor efterspørgsel på Landsbypedeller, hvor der ikke er nogen at få. Grønt hold – er folk der venter på at komme videre bl.a. integrationshold.

**Jan** Revyen er den 6. og 7. april 2018

**Ad 6. Regnskab**

Der er lidt på bogen.

**Ad 7. Mødekalender**

23/10 og 27/11

**Ad 8. Eventuelt.**

Løs snak om alt og intet.

**Kommende arrangementer**

|  |  |  |  |
| --- | --- | --- | --- |
| **Dato** | **Begivenhed** | **Tid** | **Hvor** |
| 12/11 | Hobby og Kunstmesse | 11 - 16 | Efterskolen |
| 22/11 | Banko og fællesspisning | 18.00 | Efterskolen |
| 25/11 | Juletræer op Mosbjerg Borgerforening |  | Mosbjerg, Vogn og Blæsbjerg |
| 2/12 | Julefest | 10 - 14 | Skolen |
| 3/12 | Tolne Borgerforening pynte juletræ |  | Gregory |